स्पीड पोस्ट सेवा बंद, लोग परेशान
सारनी | शहर के पोस्ट ऑफिस में स्पीड पोस्ट सेवा दो दिनों से बंद है। ऑफिस में कंप्यूटर खराब होना बताकर सेवा को बंद रखा है। कांग्रेस के ब्लॉक मीडिया प्रभारी नारायण खातरकर ने बताया केंद्रीय विद्यालय के सभी कागजात स्पीड पोस्ट से ही मांगे गए हैं। केंद्रीय विद्यालय में अतिथि शिक्षकों की नियुक्ति और एडमिशन का कार्य चल रहा है। खातरकर ने बताया इससे आम लोगों को दिक्कतें हो रही हैं। सारनी औद्योगिक क्षेत्र होने के कारण ठेकेदारों और अधिकारियों को भी स्पीड पोस्ट करनी होती है, लेकिन दो दिनों से सभी परेशान हैं। खातरकर ने इसकी शिकायत छिंदवाड़ा डाक अधीक्षक से भी की है।
bho_Deva hin_Deva